ก่อนอื่นเลย ต้องออกตัวก่อนว่าครั้งนี้เป็นครั้งแรกที่มาทานไอศกรีมโยเกิร์ตแบบจริงๆจังๆ555 เพราะ ช่วงที่มาทานบังเอิญญมีโปรโมชั่น กดเท่าไหร่ก็ได้ในราคา 150 บาท จากปกติ 100กรัมราคา 80 บาท โปรโมชั่นรอบนี้เราเลยมากินหลายรอบมาก555 กดเยอะๆๆท๊อปปิ้งล้นๆๆๆ ฮี่ๆๆ ได้ลองชิมครบทุกรสเลย

โยเกิร์ตแลนด์จริงๆ มีหลายสาขา ส่วนสาขาที่มาทานวันนี้อยู่ ชั้น4 siam center สามารถเดินทางโดยรถไฟฟ้าลงสถานีสยาม หรือขับรถมาก็ได้ค่าา ขึ้นมาชั้น4 เดินเลย bonchon มานิดนึงจะเจอร้านสีขาวๆ ขนาดไม่ใหญ่มีโต๊ะนั่งอยู่ 3-4โต๊ะ เหมาะกับมาทานกลุ่มเล็กๆ ทานสนุกๆแล้วก็จรลี นั่งนานไม่เหมาะเท่าไหร่

วิธีการสั่งคือ เราก็เข้าไปเอาถ้วยสำหรับกด แล้วก็เลือกกดรสชาติที่เราต้องการ เติมท๊อปปิ้งที่มีให้เลือกทั้งที่เป็นชอกโกแลต เยลลี่ ขนม ผลไม้ ไซรัป มีให้เลือกเยอะมากๆๆค่ะ วันที่ไปนี่ตักกีวี่ สตอเบอรี่ พีช เยอะมากสะใจ กินแล้วสดชื่น~

แม้ว่าไอศกรีมที่นี่จะเน้นโยเกิร์ตเป็นจุดขาย แต่นอกจากจะมีรสชาติเพลนโยเกิร์ตแล้วยังมี มอลท์ ชอกโกแลต มะม่วง พีช ส้ม กล้วยชอกโกแลตให้เลือกกดอีก

เราไปทาน 3 รอบ รสชาติบอกตรงๆว่างง55555 จำไม่ได้ว่ารสไหนเป็นรสไหนแล้ว แต่รสกล้วยชอกโกแลต กับมะม่วงอร่อยดี ลองกดทานกันได้ รสชาติรวมๆ ถือว่าพอใช้ได้ ไม่เว่อวังวัง เนื้อไอศกรีมเราว่าเหลวละลายเร็วไปนิสนึง ไม่แน่นมากนัก รสไม่หวานจัด ทานเบาๆดี ที่ประทับใจสุดคือท๊อปปิ้งบาร์ มีให้เลือกเยอะมากๆๆค่ะ หลากหลายมาก

นี่ถ้าไม่มาช่วงโปรโมชั่นตอนกดกรุณามีสติด้วยนะคะ555 เพราะราคาเต็มที่กดมา 3วัน ตกราคาเต็มจริงๆถ้วยละ 700++ ตลอดเลย555 ไม่มาช่วงโปรโมชั่นนี่ไม่สามารถสนองความตระกะได้จริงๆค่า แหะๆ